УДРУЖЕЊЕ УРБАНИСТА СРБИЈЕ

**С А О П Ш Т Е Њ Е**

 После Објаве на Порталу јавних набавки од 9. јуна 2022. године, о обустављању поступка јавне набавке дизајн („Урбанистичко-архитектонски конкурс за урбану обнову и рехабилитацију просторне културно-историјске целине „Војно-технички завод у Крагујевцу“), ***Удружење утбаниста Србије***, као спроводилац овог конкурса, у потпуности се ограђује од наведене објаве из следећих разлога:

 У Објави је нетачно наведено да су чланови жирија уједно и чланови Комисије за јавне набавке која је обуставила конкурс због недовољног броја приспелих радова.
***Нити је жири обуставио конкурс, нити су чланови жирија чланови Комисије за јавне набавке*.**

Напротив, жири је у предвиђеном року завршио жирирање 13 радова достављених од наручиоца и Управе за јавне набавке, и сачинио извештај.

 До 10. маја 2022. године, до 13 часова, путем Портала Јавних набавки пристигло је 14 конкурсних радова, а истовремено и шест запечаћених ауторских коверата на адресу Секретаријата за јавне набавке, од чега су само ЧЕТИРИ аутора доставила и запечаћене коверте и конкурсне радове путем Портала Јавних набавки, (ОД КОЈИХ ЈЕДАН РАД НИЈЕ ЗАДОВОЉАВАО ПРОПОЗИЦИЈЕ КОНКУРСА, што је касније констатовaо Жири), тако да је ДЕСЕТ радова, који по јавним набавкама не задовољавају услове, послато Жирију од стране Наручиоца. Од тога је, последњи пристигли 14-ти рад, грешком Наручиоца, а не Понуђача - поновљени први рад, док фактички пристигли 14-ти рад (шифра КГ32016) уопште није ни прослеђен Жирију.

Када су од наручиоца затражене коверте ради дешифровања награђених радова, почиње саботажа:

 Најпре је саопштено да је уручено шест коверата (дакле, шест радова) да би сада било констататовано да су стигле само три. Питамо се:

 1. Због чега спроводилац није обавештен, од стране Наручиоца и Секретаријата за ЈН града Крагујевца, о измени начина достављања коверти, већ је конкурсним документима (Програм конкурса и Распис) остао првобитни начин доставе?

 2. Због чега је Канцеларија за јавне набавке доставила (према њиховом тумачењу) осам неисправних радова, чије су коверте стигли после „њиховог“ рока?

3. Зашто наручилац није формирао комисију за јавне набавке?

 Да су коверте отворене на време проблем би био далеко мањи, а конкурс окончан на задовољство свих. Овако, скандал ће бити много већи.

 **Удружење урбаниста Србије**
 Београд, 10. јун 2022. године